stanford-oval/wikipedia huggingface dataset:
อะซาลี อะษุมานี

| อะซาลี อะษุมานี |
| --- | --- |
غزالي عثماني
อะซาลีในปี ค.ศ. 2023

ประธานาธิบดีคอโมโรส
อยู่ในวาระ
เริ่มดำรงตำแหน่ง  3 เมษายน ค.ศ. 2019
ก่อนหน้า: มุสตาดรอยน์ อับดู (รักษาการ)
ดำรงตำแหน่ง 26 พฤษภาคม ค.ศ. 2016 – 13 กุมภาพันธ์ ค.ศ. 2019
รองประธานาธิบดี: Abdallah Said Sarouma (2016-2019) Djaffar Ahmed Said (2016-2019) Moustadroine Abdou (2016-2019)
ก่อนหน้า: อิกิลิลู โดอีนีน
ถัดไป: มุสตาดรอยน์ อับดู (รักษาการ)
ดำรงตำแหน่ง 26 พฤษภาคม ค.ศ. 2002 – 26 พฤษภาคม ค.ศ. 2006
รองประธานาธิบดี: Caabi El-Yachroutu Mohamed Rachidi ben Massonde
ก่อนหน้า: Hamada Madi (รักษาการ)
ถัดไป: Ahmed Abdallah Mohamed Sambi
ประธานสภาแห่งรัฐคอโมโรส
ดำรงตำแหน่ง 30 เมษายน ค.ศ. 1999 – 21 มกราคม ค.ศ. 2002
ก่อนหน้า: Tadjidine Ben Said Massounde (รักษาการ)
ถัดไป: Hamada Madi (รักษาการ)
 
ข้อมูลส่วนบุคคล
เกิด:  (1959-01-01) 1 มกราคม ค.ศ. 1959 (65 ปี) Mitsoudjé, คอโมโรส
พรรคการเมือง: Convention for the Renewal of the Comoros
คู่สมรส: Ambari Daroueche
ลายมือชื่อ: 

อะซาลี อะษุมานี (อาหรับ: غزالي عثماني) เป็นนักการเมืองคอโมโรสที่เป็นประธานาธิบดีคนปัจจุบันของคอโมโรสที่ดำรงตำแหน่งตั้งแต่ปี ค.ศ. 2016 ก่อนหน้านี้เขาดำรงตำแหน่งประธานาธิบดีตั้งแต่ปี ค.ศ. 1999 ถึง ค.ศ. 2002 และอีกครั้งจากปี ค.ศ. 2002 ถึง ค.ศ. 2006
น้ำมันวอลนัต

ขวดน้ำมันวอลนัต
น้ำมันวอลนัต (อังกฤษ: Walnut oil) คือน้ำมันที่กลั่นจากวอลนัตเปอร์เซีย (Juglans regia) ซึ่งประกอบด้วยทั้งกรดไขมันไม่อิ่มตัวและกรดไขมันอิ่มตัว
ส่วนประกอบ

น้ำมันวอลนัตประกอบด้วยกรดไขมันไม่อิ่มตัวเป็นส่วนใหญ่ (72% ของไขมันทั้งหมด) โดยเฉพาะกรดอัลฟาลิโนเลนิก (14%) และกรดลิโนเลอิก (58%) นอกจากนั้นยังมีกรดโอเลอิก (13 %) และไขมันอิ่มตัว (9%)
การใช้ทำอาหาร

น้ำมันวอลนัตเป็นน้ำมันที่กินได้แต่มักจะไม่ค่อยใช้ในการทำอาหารเช่นน้ำมันพืชชนิดอื่นเพราะมีราคาสูง น้ำมันมีสีจางและรสนุ่มนวลและมีกลิ่นหอมของถั่ว บางครั้งก็จะใช้ทอด แต่มักจะไม่ใช้ในการทำอาหารที่ใช้อุณหภูมิสูง เพราะความร้อนจะทำลายรสและคุณค่าทางอาหารของน้ำมัน และทำให้รสออกขม ฉะนั้นการใช้จึงมักจะใช้กับอาหารที่เย็นเช่น ในการเป็นส่วนผสมสำหรับทำน้ำมันสลัดที่ทำให้ได้รสที่ต้องการ  นอกจากนั้นคุณค่าในการต้านอนุมูลอิสระ (antioxidant) ในน้ำมันวอลนัตก็ยังอาจถูกกำจัดไปในระหว่างการปรุงอาหาร
น้ำมันวอลนัตมี กรดไขมันโอเมกา-3 ซึ่งเป็นสารอาหารที่จำเป็นต่อร่างกาย
การใช้ทางด้านศิลปะ

น้ำมันวอลนัตเป็นหนึ่งในน้ำมันที่มีความสำคัญต่อจิตรกรในยุคฟื้นฟูศิลปวิทยา คุณสมบัติที่ทำให้สีแห้งเร็วและไม่ออกสีเหลืองทำให้เหมาะแก่การใช้ในการทำให้สีใส (paint thinner) ขึ้น หรือในการทำความสะอาดแปรงสี แต่ฟิล์มที่เกิดจากการใช้ถือว่ามีคุณภาพด้อยกว่าการใช้น้ำมันเมล็ดฝ้าย
น้ำมันวอลนัตเป็นสินค้าที่หาซื้อยาก และมีผู้ต้องการซื้อน้อย และน้ำมันที่เก็บไว้จะหืนถ้าเก็บรักษาไว้อย่างไม่ถูกต้อง ฉะนั้นแทนที่จะเป็นน้ำมันวอลนัตร้านขายอุปกรณ์การเขียนภาพมักจะขายน้ำมันเมล็ดฝ้าย, น้ำมันเมล็ดฝิ่น หรือ น้ำมันดอกคำฝอยแทนที่
น้ำมันวอลนัตเป็นที่นิยมกันในการเคลือบงานไม้สำหรับอุปกรณ์ที่ใช้ในการทำอาหารเช่น เขียง หรือชามสลัดไม้ ถ้าทำน้ำมันหรือขี้ผึ้งเองก็มักจะใช้วอลนัตเพราะความปลอดภัยและมีความหืนต่ำ แต่ควรจะผสมกับขี้ผึ้งในอัตราส่วนน้ำมัน 1/3 ส่วนต่อขี้ผึ้ง 2/3 ส่วน
นกอัลบาทรอส

สำหรับภาพยนตร์ ดูที่ อัลบาทรอส (ภาพยนตร์)
| นกอัลบาทรอส ช่วงเวลาที่มีชีวิตอยู่: โอลิโกซีน–ปัจจุบัน, 34> 0–0Ma  PreꞒ Ꞓ O S D C P T J K Pg N      |
| --- | --- |

นกอัลบาทรอสคิ้วดำ (Thalassarche melanophris)
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: สัตว์
ไฟลัม:: สัตว์มีแกนสันหลัง
ชั้น:: สัตว์ปีก
ชั้นย่อย:: Neornithes
ชั้นฐาน:: Neoaves
อันดับ:: นกจมูกหลอด
วงศ์:: Diomedeidae G.R. Gray 1840

สกุล
 นกอัลบาทรอสใหญ่   นกอัลบาทรอสแปซิฟิกเหนือ   มอลลี่มาว์ค   นกอัลบาทรอสชูตี้

การแพร่กระจายพันธุ์ (สีฟ้า)
นกอัลบาทรอส (อังกฤษ: Albatrosses) เป็นนกทะเลขนาดใหญ่ จัดอยู่ในวงศ์ Diomedeidae กระจายพันธุ์อยู่เป็นฝูงตามชายฝั่งทะเลและเกาะแก่งต่าง ๆ ในเขตร้อน และเขตอบอุ่นทั่วโลก (ดูในแผนที่)
นกอัลบาทรอสจัดว่าเป็นนกที่บินได้ที่มีขนาดใหญ่ที่สุดในโลก เมื่อกางปีกออก โดยอาจกว้างได้ถึง 3.5 เมตร ในกลุ่มนกอัลบาทรอสใหญ่ แม้แต่ขนาดเล็กที่สุดก็ยังกว้างได้ถึง 2 เมตร นกอัลบาทรอสจะบินอยู่ตลอดเวลา โดยสามารถบินได้ไกลถึงวันละ 1,000 กิโลเมตร เพียงเพื่อหาอาหารกลับมาเลี้ยงลูกเท่านั้น แต่เมื่อนกอัลบาทรอสอยู่บนพื้นดินแล้วกลับมีพฤติกรรมที่งุ่มง่าม เนื่องจากไม่ถนัดในการเดิน เพราะมีฝ่าตีนที่แผ่แบนเป็นพังผืดเหมือนตีนเป็ด
นกอัลบาทรอสสามารถมีชีวิตอยู่ได้นานถึง 60 ปีแต่ขยายพันธุ์ช้ามากจนเสี่ยงต่อการสูญพันธ์ภายในศตวรรษหน้า ภัยคุกคามสำคัญของมันคือการทำประมงเบ็ดราวในแต่ละปี มีนกอัลบาทรอสกว่า 100,000 ตัวที่ตายเพราะติดสายเบ็ดที่วางไว้เป็นล้านๆ เพื่อจับปลาทูน่า
อนุกรมวิธาน

นกอัลบาทรอสจัดอยู่ในอันดับนกจมูกหลอด (Procellariiformes) โดยมีความหมายว่า "จมูกที่เป็นท่อ" เพราะนกอัลบาทรอสมีท่อที่ยาวจากจะงอยปากขนาดใหญ่ ซึ่งช่วยให้มันสามารถตรวจจับอาหารและค้นหาพื้นที่สำหรับสร้างรัง
อนุกรมวิธาน > ศัพทมูลวิทยา

ชื่อของนก "อัลบาทรอส" แผลงมาจากคำว่า "อัลคาทราซ" ในภาษาโปรตุเกส มีความหมายว่า นกกระทุงขนาดใหญ่ เพราะกะลาสีเรือชาวโปรตุเกสในสมัยโบราณเรียกชื่อมันผิด ส่วนนักเดินเรือชาวดัตช์ เรียกมันว่า "มอลลีม้อก" ซึ่งมีความหมายว่า "นกนางนวลเซ่อซ่า" เพราะนกชนิดนี้นักเดินเรือชาวดัตช์เห็นว่ามันเซ่อซ่า เพราะมันยอมให้นักเดินเรือใช้เบ็ดสอยมันร่วงจากท้องฟ้า
ประวัติ > การสังเกตการณ์

นกอัลบาทรอสปรากฏอยู่ในศิลปะ บทกวี และวรรณกรรมหลายเรื่องในสมัยก่อน โดยส่วนมากนกอัลบาทรอสจะถูกสังเกตโดยกะลาสีเรือ โดยในปี ค.ศ. 1593 ริชาร์ด ฮอว์กินส์ ได้อธิบายการเห็นนกทะเลชนิดหนึ่งในการเดินทางของเขาว่า เขาได้เห็นหงส์หลายตัว มีรูปร่างใหญ่ ทะยานขึ้นสู่ท้องฟ้า และบินไปไกลประมาณ 2 ฟาทอม ต่อมาในปี ค.ศ. 1672 จอห์น ไฟรเออร์ ได้บันทึกเกี่ยวกับนกอัลบาทรอสที่มีชื่อบันทึกว่า "albetrosses" ในระหว่างการเดินทางไปยังประเทศอินเดียว่า "เราได้พบกับประกาศกแห่งคาบสมุทรผู้ซึ่งล้วนแล้วไปด้วยขน...พวกอัลบาทรอส สัตว์เหล่านี้มีร่างกายอันใหญ่โต แต่ก็ยังไม่เท่าปีกของพวกมันซึ่งเมื่อกางแล้วจักทวีความยาวขึ้นเป็นสองเท่า" และต่อมาในปี ค.ศ. 1747 จอร์จ เอ็ดเวิร์ด นักประวัติศาสตร์เกี่ยวกับนก ได้วาดภาพนกอัลบาทรอสที่ถูกต้องตามลักษณะ
ประวัติ > ตำนาน

ในปี ค.ศ. 1798 แซมมวล เทย์เลอร์ คอเลริดจ์ ได้ประพันธ์และตีพิมพ์ บทกวีของกะลาสีชรา แต่โคเลอริดจ์เองก็ไม่เคยเห็นนกอัลบาทรอสมาก่อน ในบทกวีกล่าวถึงนกอัลบาทรอสใจอารีที่ช่วยโบกลมให้เรือแล่น แต่เมื่อกะลาสีคนหนึ่งฆ่านกตายโดยไม่ทันคิด กะลาสีคนอื่น ๆ ก็หวาดกลัวได้ลงโทษกะลาสีคนนั้นด้วยการเอาซากนกแขวนไว้รอบคอเขา จากบทกวีนี้ได้สร้างความเชื่อที่ว่า การฆ่านกอัลบาทรอสจะนำความโชคร้ายมาให้ แต่ในความเป็นจริงกะลาสีเรือชาวอังกฤษฆ่าและกินเนื้อนกอัลบาทรอสอยู่เป็นประจำ รวมทั้งไข่นกด้วย ที่มีขนาดใหญ่กว่าไข่ห่าน น้ำหนักได้ถึงครึ่งกิโลกรัม กล่าวกันว่ามีรสชาติอร่อย แถมยังเอากระดูกมาทำกล้องยาสูบและเอาเท้ามาทำกระเป๋าเงินอีกด้วย
ลักษณะ

นกอัลบาทรอสเป็นนกทะเลขนาดใหญ่ โดยแบ่งลักษณะได้ตามขนาดของมัน คือ นกอัลบาทรอสขนาดเล็ก เช่น นกอัลบาทรอสชูตี้ อาจมีขนาดเท่ากับนกนางนวล เมื่อกางปีกออกจะกว้างได้ถึง 2 เมตร ส่วนนกอัลบาทรอสขนาดกลาง เช่น นกอัลบาทรอสคิ้วดำ มีส่วนหัวเท่าหรือใหญ่กว่าลูกเบสบอลเล็กน้อย จะงอยปากยาวประมาณ 10 เซนติเมตร นกขนาดโตเต็มที่มีความยาวลำตัว 80-100 เซนติเมตร และนกอัลบาทรอสขนาดใหญ่ เช่น นกอัลบาทรอสวอนเดอริ่ง มีขนาดจากปีกข้างหนึ่งไปถึงอีกปีกข้างหนึ่งอาจกว้างได้ถึง 3.5 เมตร โดยส่วนมากนกอัลบาทรอสจะลำตัวมีสีขาว ปีกสีเทา แต่บางชนิดลำตัวสีน้ำตาล, สีเทา และสีดำ และแต่ละชนิดจะมีลักษณะเด่น เช่น นกอัลบาทรอสจมูกเหลืองแอตแลนติก และนกอัลบาทรอสจมูกเหลืองอินเดีย มีสีเหลืองตรงกลางจะงอยปากสีดำ
นิเวศวิทยา > การบิน

นกอัลบาทรอสต่างจากนกทะเลจำพวกอื่น ๆ คือ จะบินอยู่ตลอดเวลา โดยสามารถบินได้ไกลถึงวันละ 15,000 กิโลเมตร เพียงเพื่อหาอาหารกลับมาเลี้ยงลูกเท่านั้น เป็นนกที่ออกบินตั้งแต่เช้า และจะกลับเข้ามาหาฝั่งต่อเมื่อผสมพันธุ์และเลี้ยงลูกเท่านั้น การติดตามโดยใช้ดาวเทียมเผยให้เห็นว่า นกอัลบาทรอสบางตัวใช้เวลาบินรอบโลกไม่ถึง 2 เดือน และสามารถลอยตัวอยู่บนอากาศได้นานถึง 6 วัน โดยไม่ต้องกระพือปีกเลย แม้กระทั่งในกระแสลมแรง โดยการบินนั้นไม่ได้ใช้การกระพือปีกเหมือนนกจำพวกอื่น ๆ แต่กลับบินอยู่ใกล้ผิวทะเลโดยใช้ลมจากคลื่นมาช่วยในการพยุงการบินเหมือนการร่อนมากกว่า ช่วงเวลาที่นกอัลบาทรอสต้องใช้พลังงานในการบินมากที่สุดคือ ตอนที่จะทะยานขึ้นท้องฟ้า ซึ่งเป็นช่วงเวลาเดียวที่ต้องกระพือปีกอย่างสุดกำลัง นกที่มีอายุมาก เช่น 50 ปี อาจมีระยะทางในการบินแล้วไม่ต่ำกว่า 6,000,000 กิโลเมตร
เหตุที่นกอัลบาทรอสสามารถบินได้ไกลก็ด้วย มีสมองที่ควบคุมทิศทางการบินได้อย่างยอดเยี่ยม โดยมีสรีระที่แข็งแกร่ง มีปีกทั้งคู่ที่เมื่อกางออกแล้วเต็มไปด้วยเอ็นกล้ามเนื้อที่ยึดระหว่างไหล่กับศอก มัดกล้ามเนื้อมีความแข็งแรงแต่มีขนาดเล็กกว่าลำตัวมากเมื่อเทียบกับนกอื่น ๆ และเช่นเดียวกับนกทั่วไป คือ นกอัลบาทรอสไม่รับลมเข้าสู่ปอดโดยตรงแต่มีถุงลม ทำหน้าที่คอยเติมและปล่อยลม เพื่อควบคุมให้อากาศไหลผ่านปอดและเพิ่มการลำเลียงออกซิเจนไปเลี้ยงร่างกาย ซึ่งศักยภาพของปีกนกอัลบาทรอสช่วยให้ทุกครั้งที่ร่อนอยู่ในอากาศเคลื่อนที่ไปข้างหน้าได้ถึง 6 เมตร ทุกครั้งที่ปล่อยตัวตามแรงโน้มถ่วงของโลก จึงไม่อาจจะโบกปีกได้ตลอดเวลา
นกอัลบาทรอสมีวิธีการร่อนลม 2 แบบ คือ การร่อนระดับสูง เป็นการร่อนที่เลี้ยวเพื่อรับลมเพื่อไต่ระดับความสูงจากนั้นจึงทิ้งตัวดิ่งลงเบื้องล่าง เพื่อเร่งความเร็ว และการบินร่อนระดับต่ำ โดยใช้กระแสลมที่พัดผ่านเหนือคลื่นทำให้เกิดแรงยกตัว ซึ่งการร่อนทั้ง 2 แบบนี้ จะทำให้มีความเร็วถึง 65 กิโลเมตร/ชั่วโมง ขณะที่ความสูงขณะบินสูงได้ถึง 18.3 เมตร เหนือระดับน้ำทะเล โดยลมที่ลดความเร็วลงจากแรงเสียดทานบริเวณผิวน้ำเริ่มเร็วขึ้นอีกที่ระดับความสูง 4.5 เมตร ความเร็วที่ค่อย ๆ เพิ่มขึ้นช่วยยกตัวให้นกอัลบาทรอสบินได้สูงขึ้นเมื่อลมพัดผ่านเหนือปีกได้เร็วกว่าใต้ปีก
ถิ่นที่อยู่อาศัยและพฤติกรรม

นกอัลบาทรอสจะทำรังบนหน้าผาหรือตามชายหาด ชายฝั่งทะเลต่าง ๆ ทั่วโลก ต่างกันตามแต่ละชนิด โดยเฉพาะในทะเลซีกโลกใต้ ในเขตละติจูดที่มีกระแสลมรุนแรงที่สุดในโลก เป็นถิ่นอาศัยของนกอัลบาทรอสทั้งหมด ซึ่งไม่ว่าจะบินไปไกลแค่ไหน ก็จะกลับมาทำรังยังถิ่นเกิด และนกอัลบาทรอส 4 ชนิด อาศัยอยู่ในมหาสมุทรแปซิฟิกเหนือและกลาง มีพฤติกรรมผลัดกันกกไข่และออกหาอาหารในทะเล จากการศึกษาพบว่าใช้เวลานานถึง 10-30 วัน
นกอัลบาทรอสอาศัยอยู่รวมกันเป็นฝูงหรือนิคมขนาดใหญ่ ซึ่งมีจำนวนคู่นกได้มากถึงหลักแสนคู่ นกวัยรุ่นจะเริ่มมีพฤติกรรมจับคู่กัน เมื่อจับคู่ได้แล้วจะใช้เวลานานบางทีอาจถึง 2 ปี เพื่อทำความรู้จักกัน ช่วยกันสร้างรัง ก่อนถึงการผสมพันธุ์จริง ๆ ซึ่งบางชนิดอาจใช้เวลานานถึง 3-9 ปี และเมื่อจับคู่ผสมพันธุ์กันแล้วจะใช้ชีวิตอยู่ด้วยกันซึ่งอาจจะถึง 20 ปี หรือนานกว่านั้น ซึ่งกิริยาที่นกแสดงออกว่าชอบพอกัน คือ การไซ้ขนให้กัน สลับกันทำหน้าที่ให้กัน เป็นต้น  นกอัลบาทรอสวางไข่ครั้งละ 1 ฟอง ไข่มีน้ำหนักประมาณครึ่งกิโลกรัม ขนาดเท่ากับไข่ห่าน โดยวางไว้บนรังที่ทำจากโคลนที่ก่อขึ้นมาจากพื้นดิน เมื่อลูกนกฟักออกมาก็จะรอพ่อแม่อยู่ในรังนี้
นอกจากนี้แล้ว นกอัลบาทรอสยังเชื่อว่าน่าจะเป็นนกที่สามารถแพร่ขยายพันธุ์ทั้งที่อายุมากที่สุดในโลกอีกด้วย เนื่องจากในปี ค.ศ. 2016 ที่แหล่งพักพิงสัตว์ป่าแห่งชาติเกาะปะการังมิดเวย์ บนเกาะมิดเวย์ กลางมหาสมุทรแปซิฟิก นักวิจัยพบนกอัลบาทรอสเลย์สัน (Phoebastria immutabilis) เพศเมียตัวหนึ่ง ชื่อ "วิสดอม" อายุ 66 ปี สามารถแพร่ขยายพันธุ์วางไข่ได้ โดยวิสดอมได้ห่างหายจากเกาะมิดเวย์นานถึง 60 ปี ก่อนจะกลับมาอีกครั้ง เนื่องจากวิสดอมมีปลอกคอที่ถูกสวมไว้เพื่อแสดงอัตลักษณ์ตั้งแต่ปี ค.ศ. 1956
เมื่อพ่อแม่นกกลับมายังรัง จะบดอาหารที่หามาได้เป็นของเหลวข้นลักษณะคล้ายน้ำมันที่เต็มไปด้วยแคลอรี เมื่อจะป้อนลูกจะเอาจะงอยปากไปขัดกับจะงอยปากของลูก จากนั้นจึงจะปล่อยของเหลวข้นนั้นเข้าปากลูก ซึ่งพ่อแม่นกอัลบาทรอสบางครั้งต้องใช้เวลานานถึง 15 นาทีเพื่อป้อนอาหารให้แก่ลูกนกซึ่งมีน้ำหนักประมาณ 1 ใน 3 ของน้ำหนักตัวลูกนก ก่อนที่จะบินออกไปหาอาหารอีกนานหลายสัปดาห์หรือหลายพันกิโลเมตร ซึ่งในระหว่างมื้ออาหารนี้ ลูกนกจะเติบโตขึ้นทุกครั้ง ซึ่งพ่อแม่นกจะจดจำลูกของตัวเองไม่ได้จากลักษณะภายนอก ต้องอาศัยการสังเกตจากเสียงร้องหรือกลิ่นที่เป็นลักษณะเฉพาะ
เมื่อลูกนกอัลบาทรอสหัดบินมักจะตกน้ำทำให้ขนเปียกปอน ในช่วงนี้มีลูกนกจำนวนมากที่ต้องตายไปถึงร้อยละ 40 เพราะไม่มีพ่อแม่นกคอยช่วย เนื่องจากนกอัลบาทรอสไม่มีพฤติกรรมที่สอนลูกให้หัดบินหรือเดินทางหาอาหาร ลูกนกจึงต้องฝึกฝนทักษะเหล่านี้ด้วยตัวเอง
ชนิด

นกอัลบาทรอสใหญ่ (Diomedea )
นกอัลบาทรอสวอนเดอริ่ง  D. exulans
นกอัลบาทรอสแอนทีโพดีน D. (exulans) antipodensis
นกอัลบาทรอสอัมสเตอร์ดัม D. (exulans) amsterdamensis
นกอัลบาทรอสทริสตัน D. (exulans) dabbenena
นกอัลบราทรอสรอยัลเหนือ D. (epomorpha) sanfordi
นกอัลบาทรอสรอยัลใต้ D. epomophora
นกอัลบาทรอสแปซิฟิกเหนือ (Phoebastria )
นกอัลบาทรอสคลื่น P. irrorata
นกอัลบาทรอสหางสั้น P. albatrus
นกอัลบาทรอสตีนดำ P. nigripes
นกอัลบาทรอสเลย์สัน P. immutabilis
มอลลี่มาว์ค (Thalassarche )
นกอัลบาทรอสคิ้วดำ T. melanophris
นกอัลบาทรอสแคมป์เบลล์ T. (melanophris) impavida
นกอัลบาทรอสชี T. cauta
นกอัลบาทรอสกระหม่อมขาว T. steadi
นกอัลบาทรอสซัตตัม T. (cauta) eremita
นกอัลบาทรอสซัลวิน T. (cauta) salvini
นกอัลบาทรอสหัวเทา T. chrysostoma
นกอัลบาทรอสจมูกเหลืองแอตแลนติก T. chlororhynchos
นกอัลบาทรอสจมูกเหลืองอินเดีย T. (chlororhynchos) carteri
นกอัลบาทรอสบูลเลอร์ T. bulleri
นกอัลบาทรอสชูตี้ (Phoebetria )
นกอัลบาทรอสชูตี้ P. fusca
นกอัลบาทรอสจนกระทั่งแสง P. palpebrata
การศึกษาวิจัย

ทีมนักวิจัยจาก National Centre for Scientific Research (CNRS-CEBC) ของฝรั่งเศส และ Helmholtz-Centre for Environmental Research (UFZ) ของเยอรมนี ได้นำข้อมูลการหาอาหารและสืบพันธุ์ของนกอัลบาทรอสที่สะสมไว้ยาวนานถึงกว่า 20 และ 40 ปี มาวิเคราะห์ ผลปรากฏว่านกอัลบาทรอสใช้เวลาในการบินออกหาอาหารน้อยลง จากที่ใช้เวลาประมาณ 12.4 วันต่อหนึ่งเที่ยวในปี ค.ศ. 1970 ลดลงเหลือแค่ 9.7 วันในปี 2008 เมื่อเทียบกับข้อมูลที่ได้จากการติดเครื่องส่งสัญญาณบนตัวนก ระยะทางการหาอาหารของนกไม่ได้เพิ่มหรือลดลงมากนัก คืออยู่ที่ประมาณ 3,500 กม. เหมือนเดิม แต่มีการเปลี่ยนเส้นทางไปบ้าง นกอัลบาทรอสมุ่งลงไปหาอาหารแถวขั้วโลกใต้ซึ่งมีลมแรงมากขึ้น นั่นแปลได้ว่านกอัลบาทรอสบินได้เร็วขึ้น และสาเหตุที่นกบินได้เร็วขึ้นก็เนื่องมาจากอุณหภูมิของมหาสมุทรซีกโลกใต้ที่เพิ่มขึ้น เป็นประโยชน์ให้นกอัลบาทรอสได้อาศัยลมที่แรงขึ้นในการพยุงตัวร่อนไปตามลม การที่นกบินได้เร็วกว่าเดิม ทำให้แม่นกกลับมาป้อนอาหารให้ลูกนกได้ถี่ขึ้น เป็นการเพิ่มจำนวนประชากรนกอย่างอ้อม ๆ
ในปี ค.ศ. 1970 มีลูกนกเพียงร้อยละ 66 เท่านั้นที่ฟักเป็นตัว นอกนั้นตายตั้งแต่ยังไม่ได้ออกจากไข่ แต่ในปี ค.ศ. 2008 มีลูกนกร้อยละ 77 รอดออกมาดูโลกได้ ไม่ใช่แค่ลูกนกจะรอดเพิ่มขึ้นเท่านั้น นกอัลบาทรอสตัวเต็มวัยก็มีน้ำหนักเพิ่มขึ้นประมาณร้อยละ 10-12 ด้วย (ประมาณ 1 กิโลกรัม) คาดว่าคงเป็นการปรับตัวเพื่อให้บินในสภาวะลมแรงได้ดีขึ้น เมื่อกางปีกออกจนสุด นกอัลบาทรอสเป็นนกทะเลที่มีวงปีกกว้างที่สุดในโลก ปัจจุบันคาดว่ามีประชากรนกที่สืบพันธุ์ได้ประมาณ 8,000 คู่ ประชากรนกอัลบาทรอสมีแนวโน้มลดลงอย่างต่อเนื่องในระยะเวลา 25 ปีที่ผ่านมา สาเหตุส่วนใหญ่ก็มาจากการประมงที่ไปแย่งอาหารของนกอัลบาทรอส (ปลาและหมึกทะเล)
สถานภาพในปัจจุบัน

นกอัลบาทรอสในปัจจุบันเป็นนกทะเลที่มีสถานะความเสี่ยงขั้นวิกฤติต่อการสูญพันธุ์ (Critically endangered) ยอมรับจากสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) ประกาศในปี ค.ศ. 2004 โดยมีสามชนิดที่เสี่ยงต่อการสูญพันธุ์ ได้แก่ นกอัลบาทรอสอัมสเตอร์ดัม, นกอัลบาทรอสทริสตัน และนกอัลบาทรอสวอนเดอริ่ง และอีก 16 ชนิดที่กำลังถูกคุกคามและอาจสูญพันธุ์ในอนาคต เนื่องจากกรณีในปี ค.ศ. 2009 นกอัลบาทรอส ได้รับผลกระทบจากแพขยะใหญ่แปซิฟิก (Great Pacific Garbage Patch) ที่อยู่ในมหาสมุทรแปซิฟิกเหนือ ซึ่งขยะพวกนี้ทิ้งมาจากผืนดิน เช่น พลาสติก ทำให้นกอัลบาทรอสกินขยะพลาสติกจากแพขยะทะเลเหล่านี้เข้าไป เพราะเข้าใจผิดว่าเป็นอาหาร ซึ่งทำให้เกิดการอุดตันอยู่ในกระเพาะอาหารสะสมไปเรื่อยๆ จนไม่สามารถกินอะไรเข้าไปได้และตายในที่สุด นอกจากสาเหตุนี้แล้วนกอัลบาทรอสยังติดสายเบ็ดจากการทำประมงเบ็ดราวและการแย่งอาหารของนกอัลบาทรอสจากการประมง ทำให้นกอัลบาทรอสมีจำนวนประชากรน้อยลง
ในต้นปี ค.ศ. 2016 ในพื้นที่อำเภอแหลมสิงห์ จังหวัดจันทบุรี ในประเทศไทย พบนกอัลบาทรอสตัวหนึ่งบินพลัดหลงตกลงไปในบ่อเลี้ยงกุ้งของเกษตรกรผู้หนึ่ง ตัวนกมีน้ำหนักประมาณ 1.9 กิโลกรัม ปีกแต่ละข้างเมื่อกลางออกมีความยาวประมาณ 1.30 เมตร โดยได้รับบาดเจ็บที่ปีกข้างซ้าย
นกอัลบาทรอสในศิลปกรรม

นกอัลบาทรอสได้ปรากฏในศิลปกรรมรูปหล่อทองแดง "Innocent Victims" ในห้างสรรพสินค้าแฮร์รอดส์ กรุงลอนดอน ประเทศสหราชอาณาจักร เป็นอนุสรณ์สถานเพื่อระลึกถึงเหตุการณ์การสิ้นพระชนม์ของไดอานา เจ้าหญิงแห่งเวลส์ โดยในรูปหล่อทองแดงมีโดดี ฟาเยดที่กำลังเต้นรำกับไดอานา เจ้าหญิงแห่งเวลส์บนชายหาดภายใต้ปีกของนกอัลบาทรอส ใต้ฐานของรูปหล่อมีป้ายจารึกไว้ว่า "Innocent Victim" (เหยื่อผู้บริสุทธิ์)
ความเชื่อ

ในสมัยก่อนกะลาสีเรือมีความเชื่อว่าเมื่อมีลูกเรือตายจะกลับชาติไปเกิดเป็นนกอัลบาทรอส และเวลาใดที่กะลาสีเรือเห็นนกอัลบาทรอสขณะเรืออยู่กลางทะเลลึก เชื่อว่าพายุกำลังจะมา หรือถ้าใครฆ่านกอัลบาทรอส คนนั้นก็จะมีแต่เรื่องไม่ดีตลอดชีวิต ซึ่งต้องเอาซากนกอัลบาทรอสกรอบคอเพื่อลบล้างอาถรรพ์ กะลาสีเรือจึงถือว่านกอัลบาทรอสเป็นนกอัปมงคล จนกระทั่งในปัจจุบัน ความเชื่อในการเป็นนกอัลบาทรอสยังมีอยู่ ดังเช่นกรณีในปี ค.ศ. 1959 เรือสินค้า Calpen Star ได้ขนนกอัลบาทรอสจากทวีปแอนตาร์กติกไปเลี้ยงที่สวนสัตว์ในประเทศเยอรมนี ขณะเรือแวะจอดที่ลิเวอร์พูล ในประเทศอังกฤษ เหล่ากะลาสีได้ทิ้งเรือ เพราะเชื่อว่าอัลบาทรอสเป็นนกอัปมงคลที่ได้สร้างปัญหาตลอดทาง ทำให้กัปตันเรือต้องหาลูกเรือใหม่ เพื่อนำเรือออกจากท่าเดินทางต่อ
แหล่งข้อมูลอื่น

นกอัลบาทรอส[ลิงก์เสีย]
นกอัลบาทรอส ในเว็บไซต์องค์การกองทุนสัตว์ป่าโลกสากล
นกอัลบาทรอส ในเว็บไซต์ BirdLife เก็บถาวร 2007-08-07 ที่ เวย์แบ็กแมชชีน
เว็บไซต์โครงการอนุรักษ์นกอัลบาทรอสและนกทะเล
คลิปวิดีโอนกอัลบาทรอส ในเว็บไซต์ The Internet Bird Collection
ข้อมูลทั้งหมดของนกอัลบาทรอส ในเว็บไซต์เนชั่นแนลจีโอกราฟิก
ภาพนกอัลบาทรอสในวารสาร "O Panorama" ในปี ค.ศ. 1837
ภาพนกอัลบาทรอสกำลังโบยบินในอะแลสกา โดยสถาบันมหาสมุทรและบรรยากาศแห่งชาติของสหรัฐอเมริกา ในปี ค.ศ. 1997
นกอัลบาทรอสบูลเลอร์
นกอัลบาทรอสวอนเดอริ่ง
ซากของนกอัลบาทรอสเลย์สันแสดงให้เห็นขยะพลาสติกต่างๆที่ติดอยู่ในส่วนบริเวณท้องของมัน
โฟลเคอ เบอร์นาดอตต์

| โฟลเคอ เบอร์นาดอตต์ |
| --- | --- |
เคานต์แห่งวิสบอร์ก
เบอร์นาดอตต์ในช่วงกลางคริสต์ทศวรรษที่ 1940
ประสูติ: 2 มกราคม ค.ศ. 1895(1895-01-02) สต็อกโฮล์ม สวีเดน
สวรรคต: 17 กันยายน ค.ศ. 1948(1948-09-17) (53 ปี) เยรูซาเลม
คู่อภิเษก: Estelle Romaine Manville (สมรส 1928)
พระราชบุตร:   Gustaf Eduard Bernadotte  Folke Bernadotte  Frederik Oskar Bernadotte  Bertil Oskar Bernadotte 
ราชวงศ์: เบอร์นาดอตต์
พระราชบิดา: เจ้าชายออสการ์ เบอร์นาดอตต์
พระราชมารดา: เอ็มบา มอกุส อัล ฟุสเก
โฟลเคอ เบอร์นาดอตต์ เคานต์แห่งวิสบอร์ก (สวีเดน: Folke Bernadotte af Wisborg, 2 มกราคม 1895 – 17 กันยายน 1948) เป็นขุนนางและนักการทูตชาวสวีเดนที่ซึ่งในช่วงสงครามโลกครั้งที่สอง พระองค์ได้ทรงเจรจาปล่อยตัวชาวยิวเชื้อสายเดนมาร์กกว่า 450 คนและนักโทษที่ไม่ใช่ชาวยิวกว่า 30,550 คนออกจากค่ายกักกันเทเรซีนชตัดท์ (Theresienstadt concentration camp) ของนาซีเยอรมนี โดยนักโทษเหล่านั้นได้รับการปล่อยตัวเมื่อวันที่ 14 เมษายน ค.ศ. 1945 ในปี ค.ศ. 1945 พระองค์ได้รับข้อเสนอการยอมแพ้ของเยอรมนีจากไฮน์ริช ฮิมเลอร์ แต่ข้อเสนอนี้ถูกปฏิเสธจากฝ่ายพันธมิตรในที่สุด
หลังสงครามโลกครั้งที่สอง พระองค์ได้รับเลือกอย่างเป็นเอกฉันท์ให้เป็นผู้ไกล่เกลี่ยในคณะมนตรีความมั่นคงแห่งสหประชาชาติในความขัดแย้งระหว่างอาหรับกับอิสราเอลในปี ค.ศ. 1947–1948 แต่สุดท้ายพระองค์ถูกลอบปลงพระชนม์ที่กรุงเยรูซาเล็มในปี ค.ศ. 1948 โดยกลุ่มกองกำลังกึ่งทหารไซออนิสต์เลไฮ (Lehi) ขณะที่พระองค์กำลังทรงงานอยู่ หลังจากที่พระองค์สิ้นชีพิตักษัย ราล์ฟ บันช์ (Ralph Bunche) ได้เข้ารับงานที่พระองค์ได้ทรงงานไว้และประสบความสำเร็จในการไกล่เกลี่ยข้อตกลงสงบศึกระหว่างอิสราเอลและอียิปต์ในปี ค.ศ. 1949
แหล่งข้อมูลอื่น

“M. Friedman: เส้นทางสู่เสรีภาพ เรียงความโดยผู้รอดชีวิตจากเหตุการณ์ฆ่าล้างเผ่าพันธุ์” จากโครงการความทรงจำ พิพิธภัณฑ์อนุสรณ์สถานฮอโลคอสต์แห่งสหรัฐอเมริกา
เยโฮชัว เซตต์เลอร์ – ข่าวการเสียชีวิตของหนังสือพิมพ์เดลี่เทเลกราฟ
คลังภาพชีวิตของเบอร์นาดอตต์ในปาเลสไตน์ สิงหาคม 1948
กฤตภาคจากหนังสือพิมพ์เกี่ยวกับ โฟลเคอ เบอร์นาดอตต์ ในหอจดหมายเหตุข่าวสารคริสต์ศตวรรษที่ 20 ของ ZBW
หลุมศพของโฟล์ค เบอร์นาด็อตต์
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ชิลี  สเปน  ฝรั่งเศส  BnF data  เยอรมนี  อิสราเอล  เบลเยียม  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  เนเธอร์แลนด์  โปแลนด์  นครรัฐวาติกัน 
วิชาการ:  CiNii 
ศิลปิน:  KulturNav 
ประชาชน:  Deutsche Biographie  Trove 
อื่น ๆ:  NARA  SNAC  IdRef
เวอร์จิน ไฮเปอร์ลูป

| --- | --- |

ชื่อเดิม: Hyperloop Technologies (2014–2016) Hyperloop One (2016–2017) Virgin Hyperloop One (2017–2020)
ประเภท: Private
อุตสาหกรรม: High-speed rail
ก่อตั้ง: 1 มิถุนายน 2014; 10 ปีก่อน (2014-06-01)
ผู้ก่อตั้ง: Brogan BamBrogan Josh Giegel Shervin Pishevar
สำนักงานใหญ่: Los Angeles, California, U.S.
บุคลากรหลัก: Jay Walder (CEO) Josh Giegel (Co-founder and President of Engineering) Richard Branson (ex–Chairman) Sultan Ahmed bin Sulayem (Chairman)
พนักงาน: 500 (2020)[ไม่อยู่ในแหล่งอ้างอิง]
เว็บไซต์: virginhyperloop.com
Virgin Hyperloop One XP-1 pod on display
เวอร์จิน ไฮเปอร์ลูป (อังกฤษ: Virgin Hyperloop) (เดิมชื่อ Hyperloop Technologies, Hyperloop One และ Virgin Hyperloop One) เป็นบริษัทเทคโนโลยีการขนส่งสัญชาติอเมริกันที่ทำงานเพื่อจำหน่ายแนวคิดเทคโนโลยีความเร็วสูงที่เรียกว่า ไฮเปอร์ลูป (Hyperloop) บริษัทก่อตั้งเมื่อวันที่ 1 มิถุนายน พ.ศ. 2557 และได้รับการปรับโครงสร้างและเปลี่ยนชื่อเมื่อวันที่ 12 ตุลาคม พ.ศ. 2560  ระบบ Hyperloop มีวัตถุประสงค์เพื่อเคลื่อนย้ายผู้โดยสารและ/หรือสินค้าด้วยความเร็วของเครื่องบินโดยมีค่าใช้จ่ายเพียงเศษเสี้ยวของการเดินทางทางอากาศ แนวคิดของการขนส่งแบบ Hyperloop นำเสนอครั้งแรกโดย Robert Goddard ในปี พ.ศ. 2453  รถไฟได้รับการออกแบบให้วิ่งโดยระบบแม่เหล็กในท่อสุญญากาศ   เส้นทางที่วางแผนไว้เริ่มจากลอสแองเจลิส แคลิฟอร์เนียไปยังลาสเวกัส เนวาดา
สตรอว์เบร์รีพรินซ์

| สตรอว์เบร์รีพรินซ์ |
| --- | --- |
รู้จักในชื่อ: ซูโตปูริ   (ญี่ปุ่น: すとぷり)
ที่เกิด:  ญี่ปุ่น
แนวเพลง: เจป็อป, ไอดอล
ช่วงปี: 4 มิถุนายน พ.ศ. 2559 - ปัจจุบัน
ค่ายเพลง: STPR Records

สมาชิก: นานาโมริ เจล ซาโตมิ โคลอน รูท รีนุ
อดีตสมาชิก: คันนะ เค็ทชัป ยูคุ ชิยุน

เว็บไซต์: https://strawberryprince.com/
สตรอว์เบร์รีพรินซ์ (ญี่ปุ่น: すとろべりーぷりんす; โรมาจิ: Sutoroberī Purinsu, อังกฤษ: Strawberry Prince) ชื่อเรียกสั้น ๆ ที่เรียกกันประจำว่า ซูโตปูริ (ญี่ปุ่น: すとぷり; โรมาจิ: Sutopuri) เป็นกลุ่มนักร้องชายล้วนจากประเทศญี่ปุ่น ผลงานส่วนใหญ่ที่พวกเขาทำก็คือการเผยแพร่วิดีโอ, เพลง, ส่งผ่านสัญญาณต่อเนื่องสดบนเว็บ, การถ่ายทอดสดและอื่น ๆ เป็นต้น ประกอบด้วยสมาชิกจำนวนหกคนคือ นานาโมริ, เจล, ซาโตมิ, โคลอน, รีนุ และรูท สมาชิกแต่ละคนจะเป็นตัวแทนโดยตัวละครภาพการ์ตูนอนิเมะแสดงเมื่อปรากฏในสื่อต่าง ๆ
ประวัติ

วงนี้ก่อตั้งโดย นานาโมริ หัวหน้าของวง เมื่อวันที่ 4 มิถุนายน พ.ศ. 2559 นานาโมริได้รับความนิยมบนเว็บนิโคนิโคโดงะด้วยการอัปโหลดวิดีโอโคเวอร์เพลง และนานาโมริติดต่อกับคนอื่น ๆ ในวงนี้ที่ทำคัฟเวอร์เพลงเพื่อจัดตั้งวงดนตรี ในสมาชิกของวงใช้ชื่อในวงการและภาพวาดตัวละครที่แสดงเพื่อแสดงถึงตัวสมาชิกเอง สมาชิกในวงนี้ไม่เปิดเผยชื่อจริงและไม่เคยแสดงใบหน้าที่แท้จริงยกเว้นในการแสดงสดและการพบปะและทักทาย นานาโมริคิดว่าการโพสต์ใบหน้าของตัวเองบนอินเทอร์เน็ตนั้นอันตรายเกินไปเมื่อเขาเริ่มโพสต์วิดีโอเป็นครั้งแรก และเขาตัดสินใจที่จะคงกลไกนี้ไว้หลังจากสร้างวงดนตรี นอกเหนือจากงานเพลง สมาชิกยังในวงทำสตรีมวิดีโอเกมผ่านช่องยูทูบของพวกเขา ซึ่งมีผู้ติดตามในยูทูบมากกว่า 1.39 ล้านคน ณ เดือนพฤษภา​คม พ.ศ. 2564
เพลงของวงนี้ได้รับการนำเสนอในสื่ออื่น ๆ อาทิเพลง กิงกิระ กิงกะ (ギンギラ銀河) และ ไดอุชูรันเดวู (大宇宙ランデブー) ถูกใช้เป็นเพลงประกอบช่วงจบของเกม โยไควอทช์แจม: โยไคอคาเดมีวาย - ไวไวกาคุเอ็นเซคัตสึ และใช้ในเพลงประกอบช่วงเปิดของอนิเมะเรื่อง Yo-kai Watch Jam – Yo-kai Academy Y: Close Encounters of the N Kind  ในเพลงของโยไควอทช์ถูกใช้ในเพลงช่วงเปิดของวิดิโอเกมคือ โยไควอทช์โฟร์ และเพลง มุโคเอะ (向こうへ) ถูกใช้ในครบรอบ 3 ปีของเกม ไนฟ์เอาต์ เกมมือถือแบตเทิลรอยัล
ในเดือนมีนาคม พ.ศ. 2565 Korekore ยูทูบเบอร์ชาวญี่ปุ่นคนนึงได้อ้างว่านานาโมริหัวหน้าของวงมีคู่หมั้นและลูก และกล่าวหาว่าเขานอกใจ ทาง STPR Inc. บริษัทแม่ของค่ายเพลงของวงออกแถลงการณ์สองสามวันต่อมายืนยันว่าข้อกล่าวหาเป็นความจริงและแจ้งว่านานาโมริจะงดเว้น
สมาชิก

ด้านล่างคือรายชื่อสมาชิกปัจจุบันทั้งหมดของสตรอว์เบร์รีพรินซ์ สมาชิกคนใดคนหนึ่งที่ถูกยังไม่เคลื่อนไหวในวงการจะแสดงด้วยสัญลักษณ์ ‡
สมาชิก > โคลอน

ญี่ปุ่น: ころん; โรมาจิ: Koron อังกฤษ: Colon
สี: ■ ฟ้า
สัตว์ประจำตัว: แพะ
เกิด: 29 พฤษภาคม พ.ศ. 2539 (28 ปี)
จับคู่อย่างเป็นทางการกับซาโตมิ เป็นส่วนหนึ่งของกลุ่มเด็ก (กลุ่มสัญญาณไฟจราจร) กับรินุและรูท นอกเหนือจากกิจกรรมของวง เขามักจะโพสต์วิดีโอเกมต่าง ๆ ลงบนช่องยูทูบอยู่เสมอ
สมาชิก > ซาโตมิ

ญี่ปุ่น: さとみ; โรมาจิ: Satomi
สี: ■ ชมพู
สัตว์ประจำตัว: แมว
เกิด: 24 กุมภาพันธ์ พ.ศ. 2536 (31 ปี)
จับคู่อย่างเป็นทางการกับโคลอน เป็นส่วนหนึ่งของกลุ่มผู้ใหญ่ด้วยกันกับนานาโมริและเจล ส่วนใหญ่จะทำวิดิโอเล่นเกมอย่างเช่นIdentity V เวลาเล่นจะดูใจเย็นกว่าโคลอนมาก
สมาชิก > นานาโมริ ‡

ญี่ปุ่น: ななもり。; โรมาจิ: Nanamori
สี: ■ ม่วง
สัตว์ประจำตัว: กระต่าย
เกิด: 23 มิถุนายน พ.ศ. 2538 (29 ปี)
จับคู่อย่างเป็นทางการกับเจล เป็นส่วนหนึ่งของกลุ่มผู้ใหญ่ด้วยกันกับซาโตมิและเจล เป็นหัวหน้าของวงสตรอว์เบร์รีพรินซ์ ทำงานอยู่เบื้องหลังการผลิตอัลบั้มให้กับสมาชิกอื่น ๆ สมาชิกและแฟนคลับบอกเสียงเดียวกันว่าเป็นคนใจดี เมื่อเดือนมีนาคม พ.ศ. 2565 ปัจจุบันนี้นานาโมริไม่เคลื่อนไหวเป็นหัวหน้าวงและเขาประกาศถูกระงับอย่างไม่มีกำหนด
สมาชิก > รูท

ญี่ปุ่น: るぅと; โรมาจิ: Rūto อังกฤษ: Root
สี: ■ เหลือง
สัตว์ประจำตัว: แฮมสเตอร์
เกิด: 25 ตุลาคม พ.ศ. 2541 (26 ปี)
จับคู่อย่างเป็นทางการกับรินุ เป็นส่วนหนึ่งของกลุ่มเด็ก (กลุ่มสัญญาณไฟจราจร) ด้วยกันกับรินุและโคลอน มีความสามารถในการแต่งเพลง,แต่งทำนองและเล่นกีต้าร์
สมาชิก > เจล

บทความหลัก: เจล (นักร้องชาวญี่ปุ่น)
ญี่ปุ่น: ジェル; โรมาจิ: Jeru อังกฤษ: Jel
สี: ■ ส้ม
สัตว์ประจำตัว: แกะ
เกิด: 28 กรกฎาคม พ.ศ. 2539 (28 ปี)
จับคู่อย่างเป็นทางการกับนานาโมริ เป็นส่วนหนึ่งของกลุ่มผู้ใหญ่ด้วยกันกับซาโตมิและนานาโมริ เจลมีความสามารถในการพากย์เสียงที่หลากหลาย สามารถเลียนเสียงได้ทั้งเสียงคนแก่ เสียงผู้หญิง หรือแม้แต่สมาชิกในวงอย่างรูท เจลก็สามารถเลียนเสียงได้คล้ายจนแทบแยกไม่ออก นอกเหนือจากกิจกรรมของวง เขามักจะโพสต์วิดีโออนิเมะ รู้จักกันในชื่อ "โทอิซัง" (เจลเป็นผู้ให้เสียงพากย์ทุกตัวละคร)